দুই লাখ মুক্তিযোদ্ধার জন্য বাজেট-বরাদ্দের ফলে ত্রিশ লাখ বীর শহীদের ব্যাপারে সন্দেহ জেগেছে। বঙ্গবন্ধু ঘোষিত ত্রিশ লাখ শহীদ মুক্তিযোদ্ধা নাকি রাজাকার ছিলেন, তাতে প্রশ্ন উঠেছে। শহীদগণ মুক্তিযোদ্ধা হলে, প্রচলিত দুই লাখ মুক্তিযোদ্ধা তালিকা অবশ্যই অবৈধ। কারণ, ত্রিশ লাখ শহীদের বিপরীতে শুধু দুই লাখ যোদ্ধা পৃথিবীর কোথাও নেই। শহীদগণ যোদ্ধা তালিকার বাইরে নয়। বঙ্গবন্ধু শহীদদের যোদ্ধা থেকে আলাদা দেননি। তিনি ত্রিশ লাখ শহীদ ও দুই লাখ মা-বোনের সংখ্যা সুনির্দিষ্ট করেছেন। সাতজন শহীদকে ‘বীরশ্রেষ্ঠ’ খেতাব দিয়ে ৬৭৬ মুক্তিযোদ্ধা তালিকাভুক্ত করেছেন। এতে জাতিকে শিক্ষা দিয়েছেন যে, ৬৭৬ যোদ্ধার মধ্যে যেমন মাত্র সাতজন শহীদ রয়েছেন; তেমনি ত্রিশ লাখ শহীদের তুলনায় আরো অনেক বেশি মুক্তিযোদ্ধা রয়েছেন। সাতজন শহীদ যেমন বীরশ্রেষ্ঠ, তেমনি ত্রিশ লাখ শহীদ প্রকৃত মুক্তিযোদ্ধা। এদের বাদ দিয়ে দুই লাখ মুক্তিযোদ্ধা তালিকাভুক্ত করা ও তাদের জন্য বাজেট-বরাদ্দ দেয়া অবৈধ। এতে শহীদদের প্রতি অবমাননা ও মুক্তিযুদ্ধের ইতিহাস বিকৃত হয়।